360 1774. 



Decbr. 26. 

 265. Callionymus bispinis F. (*) 



Callionymus .... 



Habitat ad ostia rivulorum aquae dulcis in mare in- 

 fluentium; in Terra del Fuego manibus captus pisciculus hic 

 minutus. 



Corpus antice depressum, postice compressum, oblon- 

 gum, alepidotum, nigro-fuscum, subtus gilvo-pallidum. 



Caput obtusum, corpore latius, depressum, alepidotum, 

 rubro fuscoque varium. Os rictu imo, obliquo, parvo, la- 

 biato. 



Rostrum breve, arcuatum, rugosum. Maxillae ob- 

 tusae, depressae, labiatae, denticulatae, aequales, utraque for- 

 nicata velo membranaceo, superior extractilis. Dentes 

 minuti, conferti, acerosi. Lingua cartilaginea, exigua, pa- 

 rabolica. Palatum glabrum, nudum. Nares superae, sin- 

 gulae, tubo cirroso, medio spatio ante oculos. 



Oculi parvi, superi, vicini, membrana annulari nicti- 

 tante. Irides gilvo-rubicundae. Opercula branchialia 

 alepidota, lamina antica nuda, torulosa, ima parva; po- 

 stica bispinosa, spinis recurvis, acutis, validis. Membrana 

 branchiostega lateralis, arcuata, radiis 6. Apertura 

 branchialis lateralis, ampla, repanda. Branchiae 4 re- 

 motae, arcuatae, extus ciliatae, intus tuberculatae. 



Dorsum antice depressum, postice subcarinatum; gula, 

 thorax, abdomen plana. Latera convexa. Linea la- 

 teralis gemina, altera ab angulo supero aperturae bran- 

 chialis incipiens, ascendens, supera, dein subparallela, ante 

 caudam abrupta, e granis elevatis; altera recta, media, e po- 

 ris. Anus fere medius. 



(*) Batrachus bispinis Bl. S. p. 45. Cuv. Val. XII. p.484. 



